**Մեյ Զիադե** (արաբ․՝ **مي زيادة**‎‎, փետրվարի 11, 1886(1886-02-11), Պաղեստին, Սիրիայի վիլայեթ, Օսմանյան կայսրություն - հոկտեմբերի 17, 1941(1941-10-17), Կահիրե, Եգիպտոսի թագավորություն), քրիստոնյա, լիբանանա-պաղեստինցի բանաստեղծ, էսսեիստ, թարգմանիչ։

Արաբերեն գրել է թերթերում և ամսագրերում, մի շարք բանաստեղծությունների և արձակ գրքերի հեղինակ է։ Եղել է 20-րդ դարի սկզբի արաբական գրական ասպարեզի Նահդա մշակութային վերածննդի առանցքային գործիչ։ Հայտնի է եղել որպես «Արևելյան ֆեմինիզմի պիոներ»։

Կենսագրություն
--------------

Զիադեն ծնվել է 1886 թվականին Նազարեթում՝ լիբանանցի մարոնիկի (հայրական կողմից) և պաղեստինցի (մայրական կողմից) ծնողների ընտանիքում։ Հայրը եղել է «Аль-Mahrūsah» թերթի խմբագիրը։ Տարրական դպրոց հաճախել է Նազարեթում։ 14 տարեկանում նրան ուղրակել է Այնթուրա՝ սովորելու տեղի մենաստանում։ Այնթուրայում ուսանելու տարիներին նրա մոտ հետաքրքրություն է առաջացել ֆրանսիական գրականության նկատմամբ։ Լիբանանում հաճախել է մի քանի կաթոլիկ դպրոցներ, 1904 թվականին վերադարձել է Նազարեթ՝ ծնողների մոտ։ Զիադեի առաջին հոդվածները տպագրվել են, երբ նա 16 տարեկան է եղել։

Զիադեն չի ամուսնացել։ Մտերիմ հարաբերություններ է ունեցել 20-րդ դարի լիբանանա-ամերիկացի գրող Ջուբրան Խալիլ Ջուբրանի հետ։ Թեև նրանք երբեք չեն հանդիպել, բայց պահպանել են գրավոր նամակագրությունը մինչև 1931 թվականին Ջուբրանի մահը։

1928-1932 թվականներին ունեցել է անձնական կորուստներ. մահացել են ծնողները և ընկերը՝ Ջուբրան Խալիլ Ջուբրանը։ Հայտնվելով խորը դեպրեսիայի մեջ՝ վերադարձել է Լիբանան, որտեղ հարազատները նրան տեղափոխել են հոգեբուժարան, որպեսզի հսկողություն ունենան նրա սեփականության նկատմամբ։ Նավալ Էլ Սադավին պնդում է, որ Զիադեին հոգեբուժարան են տեղափոխել ֆեմինիստական հայացքների համար։ Ապաքինվելուց հետո հոգեբուժարանից դուրս է գրվել. բժշկական եզրակացությունը ցույց է տվել, որ նա առողջ է։ Զիադեն վերադարձել է Կահիրե, որտեղ մահացել է 1941 թվականի հոկտեմբերի 17-ին։

Լրագրություն և լեզվաբանություն
------------------------------

Էլիաս Զիադե՝ Մեյ Զիադեի հայրը
1908 թվականին Մեյ Զիադեն և նրա ընտանիքը գաղթել են Եգիպտոս։ Եգիպտոսում գտնվելու տարիներին նրա հայրը հիմնադրել է «Al Mahroussah» թերթը, որտեղ հետագայում Զիադեն գրել է մի շարք հոդվածներ։

Զիադեին հետաքրքրել է լեզուներ սովորելը։ Մասնավոր սովորել է տանը ֆրանսիական կաթոլիկ կրթության հետ համատեղ, ինչպես նաև սովորել է տեղի ժամանակակից լեզուների համալսարանում։ Խոսել է արաբերեն, ֆրանսերեն, տիրապետել է անգլերենի, իտալերենի, գերմաներենի, իսպաներենի, լատիներենի և ժամանակակից հունարենի։ 1917 թվականին ավարտել է համալսարանը։

### Արաբ գրական գործիչ

Զիադեն հայտնի է եղել արաբական գրական շրջանակներում, որտեղ կային բազմաթիվ գրողներ։ 1912 թվականին նա ստեղծում է գրական սալոն, ուր այցելում էին Տահա Հուսեյնը, Խալիլ Մուտրանը, Ահմեդ Լուտֆի Էլ-Սայեդը, Անտուն Ժմայելյան, Վալեդին Յական, Աբբաս ալ-Ակկադ
և Յակուբ Սարուֆը

Ֆիլիսոփայական հայացքներ
-----------------------

### Ֆեմինիզմ

Ի տարբերություն իր ժամանակակիցների՝ Զայնաբ Նազլի Խանումի և Խուդա Շաարավիի, Զիադեն ավելի շատ եղել գրող է, քան սոցիալական բարեփոխիչ։ Այնուամենայնիվ, նա նաև ներգրավված է եղել կանանց ազատության շարժման գործում։ Զիադեն խորապես մտահոգված էր արաբ կանանց ազատության հարցով. ըստ նրա՝ առաջին հերթին պետք էր վերացնել տգիտությունը, այնուհետև՝ ժամանակավրեպ ավանդույթները։ Նա կնոջը համարում էր յուրաքանչյուր մարդկային հասարակության հիմնական տարրը և գրում է, որ ստրկության մեջ կինը չի կարող կերակրել իր երեխաներին, քանի որ կաթից սերվիտուտի հոտ է գալիս։

1921 թվականին Զիադեի նախաձեռնությամբ կազմակերպվեց «Le but de la vie» («Կյանքի նպատակը») համաժողովը, որտեղ նա կոչ արեց արաբ կանանց ձգտել ազատության և բաց լինել դեպի Արևմուտք՝ չմոռանալով իրենց արևելյան ավանդույթները։

### Ռոմանտիզմ

Գործունեության ռոմանտիկ ժամանակաշրջանում Զիադեն եղել է Ալֆոնս դը Լամարթինի, Ջորջ Բայրոնի, Պերսի Բիշի Շելլիի, Ջուբրան Խալիլ Ջուբրանի ազդեցության ներքո։ Այս հեղինակները մեծ ազդեցություն են ունեցել նրա ստեղծագործությունների վրա, որոնցում ներկայացված է նրա լիբանանյան կարոտախտը։

Երկեր
-----

* *Al Bâhithat el-Bâdiya* باحثة الباديةة ;
* *Sawâneh fatât* سوانح فتاة ;
* *Zulumât ва Ichâ'ât* ظلمات وأشعة ;
* *Kalimât ва Ichârât* كلمات وأشارات ;
* *Al Saha'ef* الصحائفائف ;
* *Ghayat Аль-Hayât* غاية الحياة ;
* *Al-Musâwât* المساوا ة ;
* *Байна л-Jazri ва л-Мэдд* بين الجزر والمد .

Ծանոթագրություններ
------------------

1. 1 2  *Bibliothèque nationale de France* Mayy Ziyādah (1886-1941) (ֆր.) — 2011.
2. 1 2  AlKindi (Դոմինիկյան Արևելագիտության ինստիտուտի առցանց կատալոգ)
3. ↑  Record #89808276 // Միջազգային նույնականացման վիրտուալ նիշք(բազմ․) — [Dublin, Ohio]: OCLC, 2003.
4. 1 2 3  «Previously Featured Life of a Woman: May Ziade». Lebanese Women's Association. Արխիվացված է օրիգինալից 2007 թ․ ապրիլի 18-ին. Վերցված է 2007 թ․ մայիսի 19-ին.
5. 1 2 3 4 5 6 7 8  «May Ziade: Temoin authentique de son epoque». Art et culture. Արխիվացված է օրիգինալից 2017 թ․ հունիսի 25-ին. Վերցված է 2007 թ․ մայիսի 19-ին.
6. ↑  Rappaport, Helen (2001). *Encyclopedia of women social reformers*. Vol. Vol. 1: A-L. Santa Barbara, California: ABC-CLIO. էջ 773. ISBN 978-1-57607-101-4. OCLC 164817493. `{{cite book}}`: `|volume=` has extra text (օգնություն)
7. 1 2  Boustani, 2003, p. 203.
8. 1 2  Peterson and Lewis, 2001, p. 220.
9. ↑  «Notice sur la poetesse May Ziade». BIBLIB. Արխիվացված է օրիգինալից 2007 թ․ փետրվարի 6-ին. Վերցված է 2007 թ․ մայիսի 19-ին.
10. ↑  Gibran, Khalil (1983). *Blue Flame: The Love Letters of Khalil Gibran to May Ziadah*. edited and translated by Suheil Bushrui and Salma Kuzbari. Harlow, England: Longman. ISBN 0-582-78078-0.
11. ↑  Khaldi, 2008 p. 103
12. ↑  «Notice sur la poetesse May Ziade». BIBLIB. Արխիվացված է օրիգինալից 2007 թ․ փետրվարի 8-ին. Վերցված է 2007 թ․ մայիսի 19-ին.
13. ↑  «Who is Princess Nazli Fazl?». Արխիվացված է օրիգինալից 2016 թ․ մարտի 18-ին. Վերցված է 2017 թ․ հուլիսի 14-ին.
14. ↑  Zeidan, 1995, p. 75

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեյ Զիադե» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNC: a12184755 · BNF: 11961296r · CiNii: DA14320600 · EGAXA: vtls000876426 · GND: 119259508 · ISNI: 0000000081631461 · LCCN: n79091937 · NLA: 35962738 · NTA: 071761128 · NUKAT: n2020147706 · SUDOC: 027610071 · VIAF: 89808276 · WorldCat VIAF: 89808276 |

 |

 |